
Etsi  per  duo  secula  jam  elapsa  ex  quo  iUustris 
ille  Harveius  sanguinis  circuitum  demon¬ 
strando  inclaruit,  multi  et  solertissimi  auctores 
medici  in  hoc  argumento  ulterius  perscrutando 
operam  haud  levem  collocarunt,  multa  tamen 
adhuc  desiderantur  cognitu  dignissima  quorum 
haud  pauca  tenebris  densissimis  mersa  semper 
forsan  latebunt, 

Incrementis  itaque  quibus  rei  physiologicae 
studiosi  hanc  medicinae  partem  excoluerunt,  ali-^ 
quid  subjicere  non  nisi  ea  qua  par  est,  diffiden¬ 
tia,  aggredior,  nec  sane  in  re  indaginis  adeo  dif¬ 
ficilis  conjecturae  prorsus  alienae  censendae  sunt, 
modo  non  ultra  praescriptos  terminos  fidem  sibi 
vindicaverint. 

Variae  corporis  functiones,  respiratio  scilicet, 
animantium  calor,  novarum  partium  accretio, 
secretio,  et  exhalatio  cum  sanguinis  circuitu 
arctissime  consociantur,  necnon  vis  qua  fertur 
in  cerebrum  ipsum  summum  exercet  imperium, 
ita  ut  ejus  munera  pro  vario  sanguinis  impetu, 
nunc  alacrius  nunc  pigrius  peraguntur,  vel  om¬ 
nino  pereant.  De  his  omnibus  sermonem  insti¬ 
tuere  opusculi  hujusmodi  limites  plane  vetant, 
pauca  itaque  de  quibusdam  ei  pertinentibus  hic 
perstringere  tantum  conabor. 

Cor  duabus  auriculis  totidemque  ventriculis 
instructum  est,  utramque  inter  auriculam,  et 

ventriculum  ei  proprium  intercedunt  valvulae 
tricuspides  nempe,  et  mitrales,  quas  ne  in  auri¬ 
culas  relaberentur,  chordae  tendineas  impediunt, 
ex  interiore  ventriculorum  facie  inaequale  ad¬ 
modum  et  aspera  enascuntur  lacertuli  muscu¬ 
losi  columnae  carneae  vulgo  appellatae,  quibus 
chordae  istae  tendineae  affiguntur,  intimam  ven¬ 
triculorum  superficiem  planam  fore  et  laevem 
a  priore  crederemus,  nil  enim  obstare  vide¬ 
tur  quo  minus  valvulas,  absentibus  columnis 
atque  rugis,  ad  officia  rite  obeunda  valuissent, 

Physiologi  in  usu  hujus  structurae  statu¬ 
endo  plurimum  haerent,  Magendie,  cujus 
opus  novissime  vulgatum  haec  tantum  habet. 
—  Je  suis  tente  de  croire,  avec  Boekhaa^ye, 
que  les  colonnes  charnues  des  cavites  droites, 
independemment  de  leurs  usages  dans  la 
contraction  de  ces  cavites,  doivent  avoir 
‘‘  une  assez  grande  part  dans  cette  collision, 
ce  melange  des  divers  elernens  du  sang. 
En  effet,  le  sang  qui  se  trouve  dans  Toreil- 

lette  et  le  ventricule,  en  occupe  non  seule- 
ment  la  cavi  te  centrale,  mais  encore  toutes 
“  les  petites  cellules  formees  par  les  colonnes ; 

par  consequent,  a  chaque  contraction  il  est 
“  chasse  en  partie  des  cellules,  et  il  est  remplace 
a  chaque  dilatation  par  du  nouveau  sang. 
‘‘  Oblige  de  se  partager  ainsi  en  un  grand 
“  noinbre  de  petites  masses,  afin  de  pouvoir  oc» 
cuper  les  cellules,  pour  se  reunir  ensuite  lors- 
qu’il  sera  expulse,  le  sang  est  agite  de  maniere 
que  les  divers  elemens  eprouvent  un  melange 
plus  intime  et  bien  necessaire  dans  ce  liquide, 
“  dont  les  parties  constituentes  ont  une  aussi 
“  grande  tendance  a  se  separer.  Par  la  meme 
“  raison,  le  chyle,  la  lymphe,  les  boissons,  qui 
“  sont  apportes  au  coeur  par  les  veines,  et  qui 
n’ont  pu  encore  se  meler  assez  in tim ement 
avec  le  sang,  doivent  eprouver  ce  melange  en 
traversant  ces  cellules.”  ^ 


*  Magendie — Precis  Elementaire  de  Physiologie. 

Vix  tamen  crederem  talem  structuram  hoc 
consilio  a  natura  comparatam  fuisse,  hujus  for¬ 
san  fabricae,  mox  dicenda,  rationem  quodammodo 
reddant. 

Cum  cor  remissius  pulsat,  ut  in  iis  exemplis 
ubi  animi  deliquum  instat,  vel  aliquis  ex  eo 
assurgat,  sanguis  languidius  solito  ex  auricula 
in  ventriculum  transit,  qui  haud  probe  distentus 
valvulas  pene  inertes  ei  quam  proxime  adjacere 
sinit,  in  hoc  igitur  statu  si  superficies  ejus  in¬ 
terior  columnis  carneis  et  spatiis  interjectis  ca- 
ruisset,  vis  cohaerendi  inter  valvulas  et  ventri¬ 
culi  superficiem  adeo  potenter  ageret,  ut  san¬ 
guis  ad  valvulas  elevandas  non  amplius  valens 
retro  in  auriculam  pelleretur,  intima  vero  ven* 
triculi  facies  hisce  columnis  aspera  et  inaequalis, 
ne  valvulae  ei  adhaerescant  optime  cavet,  et  san¬ 
guis  eadem  de  causa  in  varios  rivulos  interrup¬ 
tus  valvulas,  qua  ventriculos  spectant  neces¬ 
sario  urget,  et  ad  munera  incitat,  columnae 
igitur  carneee  et  fabrica  ventriculorum  rugosa, 

ne  motus  cordis,  ubicunque  prseter  solitum  lan¬ 
guidus  fuerit,  ex  valvulis  cum  eorum  parietibus 
male  cohaerentibus,  penitus  cessaret,  obstare  vi¬ 
dentur. 

Cuivis  auricularum  appendet  sacculus,  qui 
auriculae  appendix  vulgo  audit,  pars  ejus  in¬ 
terior  depressa  et  inaequaliter  strata,  paulatim 
versus  apicem  magis  depressa  angustior  et  as¬ 
perior  evadit,  nescio  an  ulla  hujus  structurae 
causa  hactenus  prolata  fuerit.  Plic  enim  haud 
secus  ac  in  ventriculis,  fabrica  magis  simplex 
ut  videretur,  has  cavitates  munerum  satis  ca-. 
paces  praestaret,  nec  hic  autem,  nec  alibi  sum¬ 
mus  ARTIFEX  RERUM  aliquid  frustra  mohta 
est. 

« 

Sanguis  via  tergo  cordis  arteriarumque  con¬ 
tinuo  rivo  ad  ventriculum  deducitur,  qui  in¬ 
ter  contrahendum  certam  sanguinis  copiam 
valvulis  interceptam,  quae  nunc  explicatae  sibi 
mutuo  proprius  accedunt  in  auriculam  refluere 

cogit,  ne  quid  mali  e  subita  ac  fugaci  disten¬ 
sione  inde  oritura  eveniat,  ab  appendice  satis 
cautum  videtur.  Venae  jugulares  utcunque 
dilatabiles  propter  distantiam  opem  vix  af¬ 
ferre  possunt,  praesertim  si  corpus  erectum  se 
sustineat,  in  qua  insuper  positura  sanguinis 
incumbentis  pondus  frictioni  superandas  ac¬ 
cedit,  praeterea  tale  auxilium  in  auricula  si^ 
nistra  nequaquam  valeret.  Hae  itaque  ap¬ 
pendices  eodem  puncto  temporis  quo  ventri^ 
culi  sese  contrahunt,  plenius  distentae,  et  quo^ 
dammodo  erectae,  sanguini  refluenti  tutum  prae¬ 
bent  diverticulum  et,  quo  minus  in  venam  ca¬ 
vam  et  venas  pulmonales  incumberet,  impe¬ 
diunt.  De  tali  harum  statu  sic  admonuit 
Hallerus. 

""  Auricula  quae  sanguinem  a  vena  cava 
impulsum  recipit,  eo  ad  supremam  ap- 
‘‘  pendicem  pulso  tota  turget,  se  erigit, 
cristas  explicat,  riget,  sanguine  violaceo 
pellucet.” 

Modus  prorsus  insolitus,  quo  sanguis  suum 
circuitum  in  cerebro  absolvit,  notatu  dignissi¬ 
mus  est,  etenim  vasa  sanguifera  cerebri,  et  struc- 
tiua  et  modo  quo  distribuuntur  ac  cseteri  corporis 
vasa,  longe  aliter  se  habent. 

Quatuor  arteriae  cerebri,  carotides  scilicet 
et  vertebrales,  itinere  valde  tortuoso  per  ca¬ 
nales  osseos  cranium  subeunt.  Qua  cavetur 
ut  plerique  sentiunt,  ne  actio  cordis  et  ar¬ 
teriarum  vehemens  et  inordinata  ad  cere¬ 
brum  usque  pertineret.  Perpendi  quoque  me¬ 
retur  quid  valeat  talis  vagina  ossea  arteriis 
immodice  crescentibus  limites  ponendo  ubi¬ 
cunque  congenitus  corporis  habitus,  ignavia 
vel  diaeta  nimis  lauta,  huic  processui  faveat. 
Vasa  hoc  modo  diametra  ampliata  plus  san¬ 
guinis,  et  proin  nutrimenti  suppeditando,  par¬ 
tium,  quas  advient,  molem  illico  adaugerent. 
Cerebrum  autem  ex  omni  alia  corporis  parte 
diversum,  eo  quod  osse  inclusum  est,  hoc  incre¬ 
mentum  sustinere  nequit,  quin  pessima  mala 

✓ 


fex  feo  compresso  brevi  insequerentur,  affirmari 
quidem  potest  arteriis  continuo  agentibus  etiam 
ossa  ipsa  paulatim  absorberi,  hic  autem  proces¬ 
sus  lente  admodum  peragitur  et  tempus  periculo 
obstandi  praeberet. 


Venae  in  aliis  corporis  partibus  vel  se  comitfes 
arteriis  adjungunt,  saltemve  non  longe  ab  iis 
absunt,  in  cerebro  autem  ab  arteriis  prorsus 
sejunctae  iter  alio  deflectunt,  quod  vasa  procul 
dubio  a  pressura  satis  tuetur,  praeterea,  positura 
ista  quam  sinus  laterales  et  longitudinales  ad  se 
mutuo  habent,  columna  sanguinis  justum  pon¬ 
deris  aequilibrium  servat,  qualiscunque  fuerit 
capitis  situs.  Capite  simul  et  corpore  erectis, 
pars  posterior  sinus  longitudinalis  ad  perpen¬ 
diculum  versa,  sanguinis  ibi  decurrentis  gravita¬ 
tem  haud  leviter  augebit  et  sanguinem  quoque 
in  horizontali  sinus  parte  fluentem  velocius  se* 
cum  raperet.  Sinus  laterales  in  hac  capitis  posi¬ 
tura,  situm  horizontalem  prope  adepti  ad  san¬ 
guinis  cursum  aut  incitandum  aut  impedie»- 

dum  parum  conferre  possunt.  Quodsi,  capite, 
paulo  antrorsum  inclinato,  corpus  erectum 
maneat,  pars  posterior  sinus  longitudinalis  non¬ 
nihil  a  perpendiculo  deflexus  haud  eadem  vi  sua 
contenta  urgebit,  hunc  vero  defectum  sinuum 
lateralium  positura  mutata  compensabit,  qui 
pari  ratione  ad  perpendiculum  accedunt,  qua 
sinus  longitudinalis  ab  eo  recesserit.  Inter  de¬ 
cumbendum,  capite  ad  unum  latus  verso,  sinus 
longitudinalis  per  totum  ejus  tractum  fit  hori¬ 
zontalis  et  in  hoc  statu  si  unus  tantum  adesset 
sinus  lateralis  haud  leve  inde  oriretur  incom¬ 
modum,  alter  tamen  sinus  qui  pertinet  ad  latus 
super  quod  decumbimus,  omnino  perpendicu¬ 
laris  evadit,  et  ita  fungitur  munere,  quod  sinus 
longitudinalis  pars  praestare  solita  esset.  Hinc 
columnae  sanguinis  pondus  in  hac  haud  minus 
quam  in  positura  corporis  erecta  ad  impetum 
ejus  expediendum  confert. 

Status  vasorum  in  oppositis  cerebri  hemis¬ 
phaeriis  insigniter  differt,  prout  in  uno  alterove 

latere,  ut  fieri  assolet  somnum  petimus,  cum 
maxima  pars  sanguinis  circuitum  per  cerebrum 
absolventis  per  venas  in  sinum  longitudinalem 
hiantes  redit,  ista  portio  per  venas  hemisphaerei 
inferioris  reditura  contra  vim  gravitatis  con¬ 
tendere  debet ;  quaa  tamen  eadem  vi  sanguinis  e 
hemisphaerio  superiori  reducis  impetum  adjuva¬ 
bit,  et  differentia  obstaculi  in  altereutro  hemis¬ 
phaerio  superandi  columnae  sanguinis  ponderi 
respondebit,  cujus  altitudo  superioris  superficei 
cerebri  latitudine  mensuranda  est,  et  basis 
omnes  venarum  in  sinum  longitudinalem  abe¬ 
untium  diametros  adaequat. 

Venae  in  superioribus  cerebri  partibus  ob¬ 
liquo  more  antrorsum  decurrentes  contra  flumen 
sanguinis  in  sinum  longitudinalem  feruntur. 
Haec  obvia  sinus  et  venarum  flumina  in  re 
physiologica  versatos  haud  leviter  detinuerunt ; 
veteres  id  cursum  sanguinis  per  cerebrum  re¬ 
morari  persuasum  habuerunt,  hanc  vero  con¬ 
jecturam  delevit  opinio  multo  magis  verisi- 

milis  a  Doctore  Monro,  in  opere  suo  de  sys¬ 
temate  nervoso  prolata,  ita  enim  rem  perse¬ 
quitur, 

The  primary  uses  of  the  structure  described 
are  therefore,  - 

i 

I.  That  when  by  a  sudden  and  violent 
action  of  the  muscles  of  expiration,  or  of  the 
muscles  of  the  head  and  neck,  the  blood  is 
repelled  in  the  cavae,  or  internal  jugular 
veins,  the  impulse  may  not  be  communicated 
to  the  blood  in  the  small  and  tender  veins 
“  of  the  brain,  which  vrould  endanger  a  rupture 
■  ^  of  these,  to  confirm  which,  it  may  be  observ- 
ed,  that  geuerally  a  very  small  quantity 
ouly  of  any  liquor  injected  into  the  sinuses 
enters  the  small  veins  of  the  brain  and  cere- 
-  ^  bellum.”  ^ 


*  Obs,  on  the  Nervous  System,  p.  4. 

Haec  sententia,  ut  mihi  videtur,  optimo 
fundamento  nititur,  ostia  enim  venarum  majo¬ 
rum  in  sinum  oblique  hiantia  valvularum 
adinstar,  quo  minus  sanguis  ex  quovis  subito 
impetu  in  cerebrum  reflueret,  obstare  debent. 
Si  tamen  hujusmodi  obstructio  diu  manserit, 
vasorum  ruptura  ex  vi,  qua  arteriae  cerebrales 
sanguinem  in  venas  jam  ultra  modum  distentas 
impellunt,  insequi  debet.  Dominus  Jo annes 
Bell,  aliam  hujus  structurae  rationem  reddere 
conatus  est,  affirmat  enim. 


Yet  this  is  not  exactly  the  manner  in 
^^'whicli  the  sinuses  preserve  the  lesser  veins; 

they  do  not  suffocate  nor  take  off  the  force 
“  of  the  impulse  from  the  regurgitating  blood, 
so  much  as  they  would  do  if  they  were  like 
the  trunks  of  veins  in  other  parts,  because, 
‘‘  being  incapable  of  distension,  they  throw  the 
undulation  of  the  blood  when  it  is  thus  check- 
ed  in  its  exit  backwards  upon  the  extremities 
of  the  veins,  but  the  effect  is  that  no  particu- 

“  lar  vein  or  trunk  receives  the  shock,  ali  suffer 
‘‘  in  a  lesser  degree  and  equally,  which  is  their 
‘‘  safety.”  ^ 

Quoniam  autem  fluida,  quaquaversum  aequa¬ 
liter  premant,  altitudine  vel  pressura  columnae 
sanguinis  data,  nulla  baseos  amplitudo  vel  di¬ 
visio  in  rivulos  utcunque  minuta,  ad  pressuram 
in  quodvis  baseos  punctum  imminuendam  va¬ 
lebit,  argumenta  itaque  supra  allata  ruant  opor¬ 
tet,  nam  sanguinis  pressura  prorsus  eadem  erit 
super  omnem  partem  cujuscunque  vasis,  seu 
ad  unum  cohibeatur,  sive  per  plura  diffiisa 
fuerit,  omnia  pariter  affici  debent  sed  non  mi¬ 
nore  gradu. 

Hinc  venarum  ac  sinuum  fabrica,  ut  I>r 
Monro  optime  docuit,  illos  a  pressura  incolu- 


*  Anatomy  of  the  Human  Body,  by  John  Bell, 
Vol.  III.  p.  69. 

iB^s  praestare  videtur.  Quaeri  etiam  potest 
utrum  obliquus  iste  vasorum  decursus  ullam 
vim  in  sanguinis  circuitum  pro  vario  corporis 
situ  exerceatj  dum  paulo  antrorsum  inclina¬ 
mus,  quam  posituram  negotiis  detenti  vulgo 
eligimus,  quodcunque  vas  eo  minus  sanguinis 
pondus  sustinere  debet,  quo  anterius  ab  ejus 
ortu  sinum  longitudinalem  ingreditur,  an  vero 
talis  differentia  ulla  vi  ejus  impetum  incitandi 
polleat  statuere  vix  valemus. 

Praeterea  notandum  est,  quod,  nisi  sanguis 
in  venis  bemisphaeriarum  amplioribus  et  in  sinu 
longitudinali  flumine  aliquatenus  adverso  ferre¬ 
tur,  damna  haud  levia  inde  ortum  ducerent,  in 
eo  enim  capitis  situ  in  quo  sanguis  pronus  des¬ 
cendit  metus  esset  ne  ex  ejus  circuitu  praeter 
modum  incitato  nimia  vasorum  depletio  inseque¬ 
retur  dum  ex  positura  quae  huic  adversaretur 
plenitudo  periculum  minitans  obtineret. 


Venae,  quae  organis  cibos  concoquentibus  in- 

serviuntj  aliis  adeo  dissimiles  existunt,  ut  non¬ 
nulli  tertium  quasi  sanguinis  circuitum  iis  tri¬ 
buant.  Vense  stomacliij  intestinorum,  aliorumque 
viscerum  quse  cibis  conficiendis  opitulantur, 
suum  sanguinem  in  venam  portarum  referunt 
quae  postea  per  hepatis  substantiam  distribuun¬ 
tur,  qua  ad  bilem  secernendam  conferre  habetur, 
multi  autem  hanc  sententiam  in  dubium  voca¬ 
runt,  quam  tamen  hic  loci  expendere  a  nostro  pro¬ 
posito  alienum  foret. 

Notandum  vero  est  hunc  circuitum  haud 
leviter  obstare  iis  incommodis  aliter  orituris, 
ubicunque  sanguis  per  abdominis  venas  cursum 
tenens  pressura  nimis  vehementi  subjectus  fuerit, 
musculi  enim  abdominis  validius  contracti,  ut  iu 
partu,  faecibus  expellendis,  vel  onere  quovis  gravi 
tollendo  evenit,  in  vasa  sanguifera  intestinorum 
premerent  et  proinde  sanguinem  in  venam  porta¬ 
rum  pellerent,  qui,  nisi  jecur  intervenerit,  incita¬ 
tius  justo  ad  cor  rueret,  cujus  amicula  dextra  et 
ventriculus  praeter  naturam  turgida  ad  semet  con- 

trahendos  haiid  valerent,  et  vel  vasorum  ruptura 
ifleret  vel  actio  cordis  interrupta  cessaret,  donec 
(musculi  contractionis  vim  remisserit,  haec  autem 
pericula  optime  praecavet  sanguis  ramulis  venae 
portarum  per  jecur  circumvectus,  cujus  substantia 
firma  atque  densa  ab  ulteriore  pressura  vasa  defen® 
dit  et  sanguis  per  minutissimos  venae  portarum 
ramulos  ad  majores  venas  hepaticas  adductus 
impetu  multum  infracta  auriculam  petit. 

(Dum  nitimur  ad  onus  quodvis  grave  tollen¬ 
dum,  corpore  dependente,  truncus  quam  rigidis¬ 
simus  tenetur,  hoc  consilio  musculi  abdominis 
ad  validam  contractionem  cientur,  septum  trans¬ 
versum  detruditur  super  abdominis  contenta  co¬ 
natu  ad  spiritum  reddendum,  glottide  constricta 
manente  et  corpus  pariter  cum  onere  attollimus 
maxime  musculorum  femorum  contractione,  ex¬ 
tensoribus  spinse  dorsi  simul  nonnihil  adjuvanti¬ 
bus). 

Hestat  solummodo  ut  ad  gravitatis  effectus  in 

c 

sanguinis  cursu  per  varias  corporis  partes  pro¬ 
movendo  advertamus.  Hac  enim  vis  qua  opus 
€St  ad  sanguinem  ad  cor  reducendum,  multo 
magis  aequabilis  servatur,  quam  e  primo  rei  as^ 
pectu  crederemus,  (ex.  gr.)  sanguis  rediens  ex 
inferioribus  corporis  partibus  tres  quatuorve  pe¬ 
des  contra  vim  gravitatis  ascendere,  debet  ex 
ista  autem  facultate  qua  fluida  ad  aequili¬ 
brium  tendunt,  ad  auriculae  dextrae  altitudi¬ 
nem  tandem  assm^geret  etiamsi  cor  nullum  ne 
minimum  auxilium  praebuisset,  propter  fluidi 
autem  frictionem  contra  parietes  vasorum,  hujus^ 
modi  circuitus  tempus  multo  longius  postularet 
quam  id  intra  quod  varia  ejus  munera  sunt  pe¬ 
ragenda.  Vis  itaque  cordis  ad  motum  sanguinis 
incitandum  prorsus  necessaria  videtinr,  non  vero 
credendum  est  ea  vi  opus  esse,  quae  ad  sangui¬ 
nem  per  vasa  minutissima  brevi  temporis  spatio 
pellendum  conveniret.  Ponamus  systema  arterio¬ 
sum  in  varios  vasorum  ordines  serie  decrescentes 
dividi,  et  unumquemque  ordinem  venas  sodales 
comitari,  in  serie  amplissima  sanguis  adeo  libere 

circumferri  potest,  ut  omni  cordis  ictu  magnam 
copiam  sanguinis  ad  auriculam  replendam  neces¬ 
sarii  referre  queant  forsan  usque  ad  novem  ex 
decem  partibus  quod  ad  quantitatem  iis  traditam 
haud  exiguam  rationem  teneat,  dum  in  alia  serie 
vasorum  minorum,  etsi  capacitate  et  proinde 
contentis  primum  ordinem  multum  exsuperent, 
tamen  ex  fluidorum  frictione  plurimum  adaucta, 
copia  ex  iis  omni  ictu  expulsa  vix  unam  e  vigin- 
ti  partibus,  qu^  ad  auriculam  implendam  desi¬ 
derantur,  praebeat,  et  ideo  portio  perexigua  cum 
eorum  contentis  collata  merito  habeatur.  Si  de¬ 
mum  vasorum  ordo  multo  adhuc  minor  adfuerit, 
impedimenta  ex  frictione  oritura  adeo  adaugere 
debent,  ut  motus  tardissimus  erit,  vel  forsan  sub 
quibusdam  conditionibus,  ubi  sanguis  secretionis, 
aut  nutrimenti  apponendi  negotio  operatur,  adeo 
languidas  fiat,  ut  parum  aberit  quin  penitus  con¬ 
quiescat,  etsi  cordis  atque  arteriarum  vis  a  tergo 
non  intermissa  continuo  juvet. 


Auctores  ad  has  res  parum  advertentes 

DISPUTATIO  MEDICA 


Tim,  qua  cor  pollere  debet  majorem  justo  s&s- 
timarunt,  aliaque  simul  organa  in  ejus  aux¬ 
ilium  adducentes ;  supra  dictis  autem  probe  per¬ 
pensis,  obstacula  in  sanguinis  circuitu  promo¬ 
vendo,  ita  ut  variis  corporis  muneribus  fun¬ 
gendis  rite  inserviat,  haud  majora  videntur 
quam  quae  cordis  ipsius  vires  superare  valeant. 
Ista  igitur  vis,  qua  fluida  ad  equilibrium  perpetuo 
tendunt,  id  boni  praestat,  quod  sanguinis  cursum 
in  omni  corporis  parte,  et  in  omni  ejus  situ, 
aequabilem  servet,  hinc,  corpore  erecto,  sanguis 
venosus  capitis  vi  ponderis  adjutus  descendit, 
verum  ex  altera  parte  sanguis  arteriosus  conti‘a 
hanc  vim  nitatur  oportet  et  ubicunque  sanguis 
citatius  movetur  in  venis,  quam  arteriae  eum 
suppeditent,  proclivitas  ad  vacuum  formandum 
rivum  ascendentem  revera  juvat.  Eadem  lex 
in  variis  corporis  posituris  haud  minus  valet  et 
gravitas  quantum  aliis  vasis  auxilium  praebet, 
tantum  aliis  obstat. 

Non  me  latet  ha^cce  de  sanguinis  circuitu  ob- 

servata  admodum  imperfecta,  intensius  expendi 
mereri, '  et  etiam  experimenta  accurate  instituta 
desiderare,  quantum  rei  natura  sinat,  ante¬ 
quam  iis  plenam  fidem  adhibeamus.  Si  quando 
dabitur  occasio,  ea  alterius  prosequi  consilium 
est.  Interea  quaa  supra,  ea  qua  decet,  diffi¬ 
dentia  protuli  alios  solertiores,  et  in  his  rebus 
magis  versatos,  ad  hoc  argumentum  altius  in¬ 
dagandum  forsan  admoneant. 


FINIS. 


